
מדינת ישראל
מינהל התכנון


י"ד בטבת תשפ"א
‏‏29/12/2020
מספר בקשה: 3056-20-0049
לכבוד

אדוני הנכבד,

הנדון: החלטה בבקשת חופש מידע מספר "3056-20-0049 – וועדה מחוזית לתכנון ובנייה ירושלים":

בקשתך מיום 02/12/2020 לקבלת מידע בנושא "וועדה המחוזית לתכנון ובנייה ירושלים" התקבלה אצלנו, נבחנה ולהלן התייחסותינו:
לצורך איתור המידע המבוקש על ידך, נערך חיפוש במשרדי לשכת התכנון בירושלים – ובהתאם – להלן הממצאים כפי שאותרו על ידם:

0. בנוגע לבקשתך לקבלת מספר הבקשות למתן רשות ערר למועצה הארצית בשנים 2014-2018 – נבקש לציין כי בטווח שנים זה הוגשו 50 בקשות לרשות ערר.

0. בנוגע לבקשתך לקבלת מספר הבקשות למתן רשות ערר למועצה הארצית בין השנים 2018-2020 – בה יו"ר הוועדה המחוזית הינו עמיר שקד, נמצא כי הוגשו 24 בקשות לרשות ערר.

0. בנגע לבקשתך לקבלת מספר הפעמים בהם דחה יו"ר הועדה המחוזית בקשות רשות ערר בין השנים 2014-2018 – נמצא כי נדחו 45 בקשות לרשות ערר.

0. בנוגע לבקשתך לקבלת מספר הפעמים בהן דחה יו"ר הוועדה המחוזית מר עמיר שקד בקשות רשות ערר שהוגשו כנגד החלטות ועדת המשנה להתנגדויות, בין השנים 2018-2020  -  נמצא כי נדחו 23 בקשות לרשות ערר .

0. בנוגע לבקשותיך לקבלת מספר הפעמים בהן הפך בית המשפט את החלטות וועדת המשנה להתנגדויות בדבר אי מתן רשות לערער למועצה הארצית ואישר להגיש ערעור בין השנים 2010-2020,  וכן לגבי בקשתך לקבלת מספר הפעמים בהן אישרר בית המשפט את החלטות ועדת המשנה להתנגדויות בדבר דחיית בקשות רשות ערר בין השנים 2010- 2020 – נמצא כי אין בידינו מידע מפורט שכזה. יובהר כי אין חובה לרישום ולריכוז מידע מעין זה לפי כל דין. נא ראה בכך מענה בהתאם לסעיף  8(3) לחוק חופש המידע, התשנ"ח – 1998: "המידע אינו מצוי ברשותה".


בכבוד רב,

מינהל התכנון

